Nina Dølvik Brochmann: Vyrástli sme s tým,
že panenská blana je dôkaz panenstva.
Ukázalo sa, že sme sa mýlili.
My sme zistili,
že populárny príbeh, ktorý nám o panenskej blane rozprávali,
je založený na dvoch anatomických mýtoch.
V medicínskych komunitách poznali pravdu už viac než 100 rokov
a aj tak nejakým spôsobom tieto dva mýty naďalej komplikujú život
ženám na celom svete.
Ellen Støkken Dahl: Prvý mýtus je o krvi.
Hovorí nám o tom, že panenská blana sa potrhá a krváca,
keď má žena prvýkrát vaginálny sex.
Inými slovami, pokiaľ na obliečkach nie je po styku krv,
žena proste nebola panna.
Druhý mýtus je logický dôsledok prvého.
Keď veríme, že blana sa roztrhne a krváca,
ľudia tiež veria, že sa stratí,
alebo je radikálne pozmenená počas prvého styku ženy.
Pokiaľ by to bola pravda,
jednoducho by sme mohli určiť, či je žena panna, alebo nie,
vyšetrením genitálií
a vykonaním kontroly panenstva.
NBD: Takže toto sú naše dva mýty:
panny krvácajú
a blany sa navždy stratia.
Môže to pre vás znieť ako malý problém.
Prečo by vás mal zaujímať
malý záhadný kožený záhyb na ženskom tele?
Pravdou je, že je to oveľa viac
než len anatomický omyl.
Mýty o blane existujú storočia,
pretože majú kultúrny význam.
Boli použité ako mocenský nástroj
v snahe kontrolovať ženskú sexualitu
skoro v každej kultúre, náboženstve a historickej dekáde.
Ženy sú stále podozrievané,
znevažované,
je im ubližované
a v najhorších prípadoch sú obeťami vrážd zo cti,
pokiaľ nekrvácajú počas svadobnej noci.
Iné ženy sú donútené k ponižujúcim panenským prehliadkam,
len aby si mohli nájsť prácu,
aby si zachránili reputáciu
alebo aby sa mohli vydať.
ESD: Ako v Indonézii,
kde sú ženy systematicky vyšetrované, aby mohli nastúpiť do armády.
Po Egyptskom povstaní v roku 2011
skupina ženských protestujúcich bola prinútená podstúpiť panenskú prehliadku
ich vojskom.
V Osle vyšetrujú doktori blany mladých dievčat,
aby uistili rodičov, že ich deti nie sú znehodnotené.
Bohužiaľ zoznam pokračuje.
Ženy sa tak boja, že nesplnia mýty o panenskej blane,
že radšej použijú iné rýchle panenské riešenia,
aby zaistili krvácanie.
Môže to byť plastická operácia
známa ako hymenoplastika,
môžu to byť ampulky krvi vyliate na plachty po sexe,
alebo falošné blany zakúpené na internete
plnené divadelnou krvou
a doplnené sľubom, aby ste sa „rozlúčili so svojím strašným tajomstvom“.
NDB: Tým, že hovoríme dievčatám, že nič nedokážu skryť,
že ich telá ich aj tak zradia,
obdarili sme ich strachom.
Dievčatá sa boja, že sa znehodnotia
buď cez šport,
cez hru,
tampónmi,
alebo sexom.
Ukrátili sme ich o príležitosti a slobodu.
Je načase, aby sme skoncovali s panenským podvodom.
Je načase, aby sme zničili mýty o panenskej blane
raz a navždy.
ESD: Sme študentky medicíny,
pracovníčky pre pohlavné zdravie
a autorky knihy Bez hanby o ohanbí.
(smiech)
Je to populárna vedecká kniha o ženských genitáliách.
Z našich skúseností sa zdá, že ľudia veria,
že panenská blana je ako pečať, ktorá zakrýva vaginálny vchod.
V nórčine je dokonca nazývaná „panenská membrána“.
Predstavíme si pri tom niečo krehké,
niečo ľahko poškoditeľné,
niečo cez čo môžete preraziť,
ako možno kus plastového obalu.
Možno ste sa čudovali, prečo sme dnes na pódium priniesli obruč.
Ukážeme vám.
(smiech)
Ťažko by sme skryli,
že sa niečo s obručou stalo, však?
Je rozdiel pred a po tom, keď som cez ňu prerazila.
Obal je porušený
a pokiaľ nevymeníme plast,
nevráti sa do pôvodnej podoby.
Pokiaľ by sme chceli urobiť kontrolu panenstva na tejto obruči hneď tu,
hneď teraz,
bolo by to veľmi jednoduché.
Ľahko usúdime, že táto obruč už nie je panna.
(smiech)
NDB: Ale panenská blana nie je ako kus plastu,
ktorý môžete omotať okolo jedla,
alebo okolo uzáveru.
V skutočnosti…
je to skôr ako toto…
gumička do vlasov, alebo elastická guma.
Panenská blana je lem tkaniva na vonkajšom otvore vagíny.
Väčšinou má tvar venčeka, alebo polmesiaca
s veľkým centrálnym otvorom.
Často sa to líši
a niekedy môžu mať blany strapce,
blana môže mať viacero otvorov,
alebo sa môže skladať z lalokov.
Inými slovami, blany sa prirodzene veľmi líšia vo výzore,
a preto je také ťažké previesť kontrolu panenstva.
ESD: Teraz, keď vieme viac o anatómii panenskej blany,
je čas vrátiť sa k našim dvom mýtom:
panny krvácajú,
blany sa navždy stratia.
Blana sa vôbec nemusí porušiť.
Blana je ako gumička vo funkcii, ako je aj vo výzore.
A gumičku môžete natiahnuť, však?
(smiech)
Môžete natiahnuť aj blanu.
V skutočnosti je veľmi elastická.
U mnohých žien
bude blana dostatočne elastická, aby zvládla vaginálny styk bez toho,
aby utrpela škodu.
U iných žien sa blana môže trochu natrhnúť, aby urobila miesto pre penis,
ale kvôli tomu sa nestratí.
Môže však vyzerať trochu inak než predtým.
NDB: Prirodzene nasleduje, že nemôžete vyšetriť blanu tak,
aby ste skontrolovali panenský status.
Toto bolo zaznamenané pred viac než 100 rokmi v roku 1906
nórskou doktorkou Marie Jeancet.
Vyšetrila prostitútku stredného veku
a dospela k tomu, že jej genitálie pripomínajú tie pubertálnej panny.
To dáva zmysel, však?
Pretože keď jej blana nebola poškodená počas sexu,
tak čo sme čakali, že uvidíme?
ESD: Keďže blany majú mnoho podôb,
je ťažké vedieť,
či porušenie, alebo záhyb je tam kvôli predchádzajúcej škode
alebo je to len normálny anatomický variant.
Absurdita panenského testovania
je ilustrovaná v štúdii vykonanej na 36 tehotných pubertiačkach.
Keď doktori vyšetrili ich blany,
dokázali nájsť jasné známky penetrácie
len u 2 z 36 dievčat.
Takže pokiaľ neveríte v 34 prípadov panenských pôrodov…
(smiech)
musíme sa dohodnúť,
že taktiež náš druhý mýtus utrpel fatálnu porážku.
Jednoducho sa nemôžete pozrieť žene medzi nohy
a prečítať si jej sexuálny príbeh.
NDB: Ako väčšina mýtov, mýty o panenskej blane sú nepravdivé.
Neexistuje žiadna panenská pečať, ktorá magicky zmizne po sexe,
a polovica panien môže mať jednoducho sex bez krvácania.
Bodaj by sme mohli povedať, že odstránením týchto mýtov
bude všetko v poriadku,
že hanba, ubližovanie a vraždy zo cti sa stratia.
Avšak, samozrejme to nie je také jednoduché.
Sexuálne utláčanie žien pochádza z niečoho hlbšieho,
než len jednoduché anatomické nedorozumenie o vlastnostiach blany.
Je to otázka kultúrnej a náboženskej kontroly nad ženskou sexualitou.
A to sa mení oveľa ťažšie.
Ale musíme sa snažiť.
ESD: Ako medicínske profesionálky, toto je náš prínos.
Chceme, aby každé dievča, rodič a [budúci] manžel vedel,
čo je panenská blana a ako funguje.
Chceme, aby vedeli,
že nemožno použiť panenskú blanu ako dôkaz panenstva.
Týmto spôsobom môžeme odstrániť jeden z najsilnejších prostriedkov
použitý na kontrolovanie dnešných mladých žien.
Po tomto všetkom
vás možno zaujíma alternatíva,
keďže nemôžeme použiť panenskú blanu ako dôkaz panenstva u žien,
čo môžeme teda použiť?
Volíme nepoužiť nič.
(potlesk)
Pokiaľ vy…
(potlesk)
Pokiaľ naozaj chcete vedieť, či je žena panna, alebo nie,
opýtajte sa jej.
(smiech)
Ale to, ako odpovie na túto otázku, je jej vec.
Ďakujeme.
(potlesk)